Loodud komisjoni eesmärgiks oli parandada ja uuendada jumalateenistuslikku korda ja liturgiat. Õpetajate huvi loodud komisjoni tegevuse vastu oli suur, nende nõu ja soovitustega arvestati. Koostatud uus Agenda kavand võeti koos olemasoleva Agendaga kasutusele, kuid see leidis siiski kogudustes vähest rakendamist. Peamiseks takistuseks uue Agenda kasutuselevõtul oli ühtsuse puudumine vaimulike seas ja  kirikuvalitsuse nõrk tsentraliseeritus.